CELEX: 32016R1705
Language: bg
Date: 2016-09-09 00:00:00
Title: Регламент (ЕС) 2016/1705 на Европейската централна банка от 9 септември 2016 година за изменение на Регламент (ЕО) № 1745/2003 (ECB/2003/9) за прилагане на изискването за минимални резерви (ЕЦБ/2016/26)

23.9.2016   
               
               
                  BG
               
               
                  Официален вестник на Европейския съюз
               
               
                  L 257/10
               
            РЕГЛАМЕНТ (ЕС) 2016/1705 НА ЕВРОПЕЙСКАТА ЦЕНТРАЛНА БАНКА
      от 9 септември 2016 година
      за изменение на Регламент (ЕО) № 1745/2003 (ECB/2003/9) за прилагане на изискването за минимални резерви (ЕЦБ/2016/26)
      УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
      като взе предвид Устава на Европейската система на централните банки и на Европейската централна банка, и по-специално член 19.1 от него,
      като взе предвид Регламент (ЕО) № 2531/98 на Съвета от 23 ноември 1998 г. относно прилагането на минимални резерви от страна на Европейската централна банка (1),
      като има предвид, че:
      
                  (1)
               
               
                  При изключването на междубанкови пасиви от резервната база всяко стандартно приспадане, което се прилага за пасивите с падеж до две години в категорията на дълговите ценни книжа, следва да се базира на макросъотношението в еврозоната между: а) сумата на съответните инструменти, емитирани от кредитни институции и държани от други кредитни институции, от ЕЦБ и от участващите национални централни банки, и б) общата непогасена сума по тези инструменти, емитирани от кредитни институции. Методът за прилагане на стандартното приспадане, предвиден в член 3, параграф 2 от Регламент (ЕО) № 1745/2003 на Европейската централна банка (ЕЦБ/2003/9) (2) следва да бъде допълнително изяснен.
               
            
                  (2)
               
               
                  Поради това Регламент (ЕО) № 1745/2003 (ЕЦБ/2003/9) следва да бъде съответно изменен,
               
            ПРИЕ НАСТОЯЩИЯ РЕГЛАМЕНТ:
      Член 1
      Изменения
      Регламент (ЕО) № 1745/2003 (ЕЦБ/2003/9) се изменя, както следва:
      
                  1.
               
               
                  Член 3 се изменя, както следва:
                  
                              а)
                           
                           
                              параграфи 1 и 2 се заменят със следното:
                              „1.   Резервната база на дадена институция включва следните пасиви, посочени в отчетната рамка на ЕЦБ, изложена в Регламент (ЕС) № 1071/2013 на Европейската централна банка (ЕЦБ/2013/33) (*), възникнали в резултат от приемането на средства:
                              
                                          а)
                                       
                                       
                                          депозити; и
                                       
                                    
                                          б)
                                       
                                       
                                          емитирани дългови ценни книжа.
                                       
                                    Ако дадена институция има пасиви спрямо клон на същия субект или спрямо главното управление или седалището на същия субект, разположени извън участващите държави членки, тя включва тези пасиви в резервната база.
                              2.   Следните пасиви се изключват от резервната база:
                              
                                          а)
                                       
                                       
                                          пасиви към друга институция, невключена в списъка с институции, освободени от изискването на ЕЦБ за минимални резерви съгласно член 2, параграф 3; и
                                       
                                    
                                          б)
                                       
                                       
                                          пасиви към ЕЦБ или към участваща НЦБ.
                                       
                                    
                                 (*)  Регламент (ЕС) № 1071/2013 на Европейската централна банка от 24 септември 2013 г. относно баланса на сектор „Парично-финансови институции“ (ЕЦБ/2013/33) (ОВ L 297, 7.11.2013 г., стр. 1).“;"
						
                           
                        
                              б)
                           
                           
                              вмъква се следният параграф 2a:
                              „2а.   За категорията пасиви „депозити“, посочена в параграф 1, буква а), изключването, предвидено в параграф 2, се извършва по следния начин: институцията предоставя на съответната участваща НЦБ доказателства за размера на пасивите, посочени в параграф 2, букви а) и б), и доказаният размер се приспада от резервната база.
                              За категорията пасиви „емитирани дългови ценни книжа“, посочена в параграф 1, буква б), изключването, предвидено в параграф 2, се извършва, като от резервната база се приспада сума по следния начин:
                              
                                          а)
                                       
                                       
                                          институцията предоставя на съответната участваща НЦБ доказателства за размера на пасивите, посочени в параграф 2, букви а) и б), и доказаният размер се приспада от резервната база;
                                       
                                    
                                          б)
                                       
                                       
                                          ако не може да предостави доказателства на съответната участваща НЦБ за размера на пасивите, посочени в параграф 2, букви а) и б), институцията прилага стандартното приспадане, публикувано на уебсайта на ЕЦБ, спрямо непогасената сума по емитираните от нея дългови книжа с оригинален матуритет над две години включително.“
                                       
                                    
                        
            
                  2.
               
               
                  Думите „за паричната и банкова статистика“ и „за паричната и банковата статистика“ се заличават навсякъде в регламента.
               
            Член 2
      Заключителни разпоредби
      Настоящият регламент влиза в сила на 14 декември 2016 г.
      
         Настоящият регламент е задължителен в своята цялост и се прилага пряко в държавите членки в съответствие с Договорите.
         Съставено във Франкфурт на Майн на 9 септември 2016 година.
         
            
               За Управителния съвет на ЕЦБ
            
            
               Председател на ЕЦБ
            
            Mario DRAGHI
         
      
      
         (1)  ОВ L 318, 27.11.1998 г., стр. 1.
      
         (2)  Регламент (ЕО) № 1745/2003 на Европейската централна банка от 12 септември 2003 г. за прилагане на изискването за минимални резерви (EЦБ/2003/9) (ОВ L 250, 2.10.2003 г., стр. 10).